Nou so het generaal Strydom geworstel van tyd tot tyd verslag gedoen aan mnr. Vlok saam met my oor die verloop van die proses wat eintlik niks opgelewer het nie. As gevolg van die feit dat op daai tydstip alles moontlik gedoen is. Jy kon eintlik niks meer rondom dit bedink wat oorspronklik en nuut was om die mense aan bande te lê nie.
Intussen is ek gedurende Oktober ’89 is ek bevorder tot adjunk-kommissaris en oorgeplaas na die uniformafdeling . Ek is opgevolg deur generaal Basie Smit. Hy het van die speurafdeling, hy was toe al ŉ rukkie by die veiligheidstak. Hy het van die speurafdeling gekom en was nie ŉ baie ervare veiligheidsman nie en ek het oorhoofs in bevel gebly van die veiligheidstak alhoewel hy direk bevel geneem het van die veiligheidstak, generaal Basie Smit.
Daar het hy weer dieselfde tas met dieselfde onderklere gebruik. Hy het toe weer siek geword en hy is weer daar in die hospitaal opgeneem en ondersoek en hulle het toe vasgestel hy ly aan vergifting van die besondere toksiese middel. Dit is ŉ paraoxi.
Hulle het hulle toe gebruik as getuies en ou regter Willie Hartzenberg het vir Wouter natuurlik op al die klagtes vrygespreek.
Dat daar nie twyfel is oor ons geloofwaardigheid nie. Dit is omtrent jou enigste manier net ŉ poligraaf want daar’s niks anders wat jy kan doen, bo en behalwe nou as jy ander stawende getuienis kon kry wat nou natuurlik nie bestaan het nie.
Toe het ek en mnr. Vlok, generaal Chris Smit en Sarel Strydom het ons gegaan vir ŉ poligraaf en ons het al die kritiese vrae rondom dit, jy kan, ek het nie geweet jy kan net vyf vrae doen tydens ŉ poligraaf-ondersoek nie, maar jy kan nie, dit is die maksimum wat ŉ poligraaf kan hanteer, vyf, jy moet besluit wat die vyf kritiese vrae is.
Dit was toe nog adv. Pikoli. Hy het na ŉ lang geruime tyd uiteindelik vir ons teruggestuur. Ek dink dit was amper ŉ jaar wat hy daarmee gesit het en gesê het hy weier om dit so te hanteer. Hy gaan nog steeds vir Chris Smit, Gert Otto en Manie van Staden vervolg.
Die proses wat wel waar is, was hierdie proses maar baie riskant want die WVK-wet was onredelik. Die vereistes wat gestel was in die geval van lede van die veiligheidsmagte was totaal onredelik. Jy moes eers bewys dat jy in die loop en omvang van jou pligte en binne die uitdruklike of versweё bevoegdhede van jou bevoegdhede opgetree het.
Wat eintlik beteken het dat jy moes wettig opgetree het. Dit was die vereistes wat ons rondom moes voldoen en Jannie sê nee jy sal nooit daaraan kan voldoen nie. Hulle sê hulle gaan nie amnestie vra nie, glad nie.
As jy een alleen is het jy nog ŉ buitekans. As jy drie is, het jy geen kans nie, want drie kan nie so lieg nie. As hulle jou alleen aankla kan jy nog verbykom, maar drie kan nie.
Toe gaan sien ek vir Adriaan en sê ons moet hier gaan vir ŉ pleitooreenkoms. Kyk, dit was maar ŉ helse storie. Nie een het mooi geweet waar staan hy met so ŉ pleitooreenkoms nie. Maar ek het vir hulle gesê, kêrels, dit is al kans wat ons het. As almal hier saam ingaan vir ŉ pleitooreenkoms, Anton Ackermann, daarvan is ek oortuig, sal oor mekaar val as ek en Adriaan by kom om ons pleitooreenkoms te gee. Vir julle sal hy nooit op jul eie ŉ pleitooreenkoms gee nie.
As ons by kom sal hy want hy het nie ŉ greintjie getuienis teen ons nie. Hy sal dit nooit hê nie. Want hierdie outjies het nie die vaagste benul waar pas ons in die prentjie nie. Hulle het nog nooit van ons gehoor nie. Hulle het nie geweet van hierdie projek wat ons goedgekeur het nie.
Chikane het deurgaans gesê hy wil nie vervolging hê nie. Ja, maar hy sal dit nog moet kry. Ek dink hy het dit vermoedelik gelees , maar hy het deurgaans die indruk geskep hy weet nog nie wat aangaan nie.
Blyk dit later hulle kry getuienis dat jy gelieg het dan vervolg hulle jou. Dan kan jy nou nie meer daarop beroep nie.
Ons dink dis ŉ goeie plan. Hy het heel inskiklik gewees. Gesê hy wil nie vervolging hê nie. Hy wil die waarheid weet.
Ons het ook gesê Adriaan en ek is darem die ouens wat die projek goedgekeur het ons twee kry tien jaar en die ander ouens kry vyf jaar opgeskort vir vyf jaar.